10. ΒΑΣΙΛΙΚΟΝ ΔΙΑΤΑΓΜΑ της 1/7 Νοεμ. 1938 Περί προσόντων ξενοδόχων και ξενοδοχείων. Εκδίδεται κατά το εδ. 4 του άρθρ.8 του Α.Ν. 431 και το εδ. 1 του άρθρ.2 του Α.Ν. 1108/1938 (ανωτ. αριθ. 4 και 8). ΄Αρθρ.1.-Ξενοδόχος θεωρείται το πρόσωπον επ’ ονόματι του οποίου εκδίδεται η άδεια λειτουργίας του ξενοδοχείου. Διευθυντής της ξενοδοχειακής επιχειρήσεως θεωρείται ο επ’ ονόματι του οποίου εκδίδεται η άδεια ή ο υπ’ αυτού υποδειχθησόμενος συμφώνως προς τας διατάξεις της παρ.1 του άρθρ.2 του Α.Ν. 1108/1938, όστις και υπέχει απάσας τας ευθύνας του ξενοδόχου. Οι τυγχάνοντες αδείας λειτουργίας οικοτροφείου ή πανδοχείου, διευθυνταί οικοτροφείου και πανδοχείς, υπόκεινται μεν εις τας αυτάς με τους ξενοδόχους υποχρεώσεις, δεν δικαιούνται όμως να ονομάζωνται ξενοδόχοι. ΄Αρθρ.2.-Εφεξής ο προτιθέμενος ν’ ασκήση το επάγγελμα του ξενοδόχου δια πρώτην φοράν δέον να έχη τα εξής προσόντα: 1.Να δύναται να γράφη και να αναγινώσκη ευχερώς εις την Ελληνικήν γλώσσαν. 2.Να είναι πτυχιούχος της Σχολής Τουριστικών Επαγγελμάτων ή άλλης ξενοδοχειακής Σχολής ημεδαπής ή αλλοδαπής ή να έχη εργασθή ως ανώτερος υπάλληλος εις ξενοδοχείον επί τριετίαν τουλάχιστον. 3.Να μη κατεδικάσθη εις εγκληματικήν ποινήν ή εις επανορθωτικήν τοιαύτην επί τινι των εν άρθρ.9 εδαφ. 2 του Α.Ν. 431/1937 ως ετροποποιήθη και των εν άρθρ.22 του Π.Νόμου διαλαμβανομένων αδικημάτων. Σελ. 196 4.Να μη πάσχη εκ μεταδοτικού τινός νοσήματος ή εξ άλλης παθήσεως καθιστώσης αυτόν, κατά την γνώμην της αρμοδίας επί των αδειών λειτουργίας των ξενοδοχείων Επιτροπής, ανίκανον ή ακατάλληλον δια την εξάσκησιν του επαγγέλματος του ξενοδόχου. 5.Προκειμένου περί ξενοδοχείου Πολυτελείας και Α΄ τάξεως να δύναται να συνεννοήται ευχερώς εις μίαν των γλωσσών Γαλλικής, Γερμανικής, Αγγλικής ή Ιταλικής ή να διατηρή εις την υπηρεσίαν του πρόσωπον ικανόν προς τούτο. Εις την ανωτέρω υποχρέωσιν περιλαμβάνονται και τα ξενοδοχεία Β΄ τάξεως τα λειτουργούντα εις αρχαιολογικούς τόπους. Ξενοδόχοι ασκούντες τα ξενοδοχειακά αυτών καθήκοντα δια Διευθυντού απαλλάσσονται των ανωτέρω προσόντων πλην των οριζομένων δια του εδαφ. 3. Οι Διευθυνταί όμως δέον να έχωσι άπαντα τα προσόντα ταύτα. Τα προσόντα του ανωτέρω εδαφ. 2 δεν είναι απαραίτητα προκειμένου περί προσώπων μεθ’ ων συμβάλλεται το Κράτος δι’ εκμεταλλεύσεις ιαματικών πηγών, ως και προκειμένου περί εταιρικής εκμεταλλεύσεως ξενοδοχειακής επιχειρήσεως. Υποχρεούνται όμως οι ανωτέρω, όπως υποδεικνύωσιν υπεύθυνον Διευθυντήν συμφώνως τω εδαφ. 1 του άρθρ.2 του Α.Ν. 1108/1938. Ωσαύτως δεν είναι απαραίτητα τα προσόντα του εδαφ. 2 προκειμένου περί ξενοδοχείων 4 και 5 τάξεως ιδρυομένων εις πόλεις εχούσας πληθυσμόν ολιγώτερον των είκοσι χιλιάδων κατοίκων, εφ’ όσον αύται κατά την κρίσιν της Επιτροπής του εδαφ. 2 του άρθρ.11 του Α.Ν. 431/1937 δεν παρουσιάζουν Τουριστικόν ενδιαφέρον, και γενικώς προκειμένου περί πανδοχείων. ΄Αρθρ.3.-Ο Ξενοδόχος υποχρεούται: 1.Να συμμορφούται επακριβώς προς τους Νόμους, τα Β.Δ/τα, τους κανονισμούς και τας εγκυκλίους διαταγάς τους αφορώντας τα ξενοδοχεία. 2.Να εκτελή εντός των τασσομένων προθεσμιών τας εντολάς του Υφυπουργείου Τύπου και Τουρισμού και τας υποδείξεις των αρμοδίων υπηρεσιών. 3.Να διατηρή την επιχείρησίν του εις καλήν κατάστασιν από απόψεως επιπλώσεως, ρουχισμού, σκευών κλπ. συμπληρών τας ελλείψεις και αντικαθιστών αμέσως τα φθειρόμενα είδη. 4.Να επιμελήται της καθαριότητος και απολυμάνσεως όλων ανεξαιρέτως των διαμερισμάτων του ξενοδοχείου του, παρέχων εις το προσωπικόν του τα προς τούτο μέσα. 18.Ζ.α.10 Γενικοί νόμοι περί ξενοδοχείων-Επιπλ. δωματίων κλπ 5.Να διαθέτη το κατά την κρίσιν του Υφυπουργείου Τύπου και Τουρισμού επαρκές προσωπικόν δια την καλήν λειτουργίαν της επιχειρήσεώς του και την εξυπηρέτησιν των πελατών του. 6.Να διατηρή εν τω ξενοδοχείω του τάξιν, ευπρέπειαν και ησυχίαν. 7.Να δέχεται πελάτας εφ’ όσον διαθέτη κενά δωμάτια. 8.Να συμπεριφέρεται ευγενώς προς τους πελάτας του, να ικανοποιή προθύμως πάσαν λογικήν αίτησιν αυτών και να φροντίζη, όπως καθιστά την διαμονήν αυτών άνετον και ευχάριστον. ΄Αρθρ.4.-Ο ξενοδόχος έχει δικαίωμα: Να εφαρμόζη τον υπό του Υφυπουργείου Τύπου και Τουρισμού εγκεκριμένον κανονισμόν, αφορώντα τους πελάτας των ξενοδοχείων. Προσόντα ξενοδοχείων ΄Αρθρ.5.-Εφεξής, ίνα χορηγηθή το πρώτον εις επιχείρησιν άδεια λειτουργίας ξενοδοχείου δέον αύτη να έχη τα εξής προσόντα: Α΄.Ως προς το κτίριον: 1.Να κείται εις κατάλληλον δια ξενοδοχείον θέσιν, υγιεινήν και απηλλαγμένην ενοχλητικών θορύβων και δυσαρέστων αναθυμιάσεων. 2.Να είναι ευπρόσωπον και εν καλή καταστάσει εσωτερικώς και εξωτερικώς. 3.Η διαρρύθμισις των χώρων αυτού να είναι κατάλληλος δια ξενοδοχείον. 4.Τα δωμάτια ύπνου να κείνται υπέρ την επιφάνειαν του εδάφους και να φωτίζωνται και να αερίζωνται επαρκώς εξ ακαλύπτων χώρων δια παραθύρων ανοίγματος αντιστοιχούντος προς το 1/7 τουλάχιστον της επιφανείας του δαπέδου. 5.Τα παράθυρα των δωματίων ύπνου να ευρίσκωνται τα μεν προς τας οδούς εις ύψος τουλάχιστον δύο μέτρων, τα δε προς το εσωτερικόν ή προς κήπους ή αυλάς εις ύψος ενός μέτρου, από της επιφανείας του εδάφους. 6.Το ύψος από του δαπέδου μέχρι της οροφής των δωματίων ύπνου να μην είναι μικρότερον των 2 1/2 μέτρων. 7.Η χωρητικότης των δωματίων ύπνου δια μίαν κλίνην να μην είναι μικροτέρα των 25 κ.μ. των δύο κλινών των 40 κ.μ. και των τριών κλινών των 60 κ.μ. 8.Τα αποχωρητήρια να φωτίζωνται και αερίζωνται επαρκώς εξ ακαλύπτων χώρων δια παραθύρου ανοίγματος τουλάχιστον 0,30Χ0,50 του μέτρου. Ωσαύτως και οι λοιποί κοινόχρηστοι χώροι και δωμάτια του προσωπικού τα μαγειρεία κλπ. δέον να φωτίζωνται και αερίζωνται επαρκώς. Β΄.ως προς την επιχείρησιν: 1.Να έχη κλίνας αναπαυτικάς, με σωμιέ εκ μετάλλου, μήκους τουλάχιστον 1,90 μέτρων και πλάτους 0,85 προκειμένου περί ενός ατόμου και μήκους 1,90 και πλάτους 1,30 τουλάχιστον προκειμένου περί δύο ατόμων. 2.Δι’ εκάστην κλίνην να διαθέτη ανάλογον στρώμα εκ μαλλίου, βάμβακος ή τζίβας πάχους τουλάχιστον 0,08 του μέτρου, δύο προσκεφάλαια εκ βάμβακος ή πτίλων μήκους τουλάχιστον 0,60, πλάτους 0,40 και πάχους 0,07 του μέτρου, τέσσαρα καλύμματα προσκεφαλαίων εκ λευκού υφάσματος καλύπτοντα τελείως τα προσκεφάλαια, τέσσαρα σινδόνια εκ λευκού υφάσματος μήκους δια τας μονάς κλίνας τουλάχιστον 2,60 και πλάτους 1,50 μέτρων και δια τας διπλάς κλίνας μήκους τουλάχιστον 2,60 και πλάτους 1,80 μέτρων, μίαν κουβέρταν βαμβακερήν και τρεις μαλλίνας μήκους τουλάχιστον 2,10 και πλάτους 1,50 μέτρων. 3.Έκαστον δωμάτιον να περιλαμβάνη μίαν ιματιοθήκην, έν τραπέζιον και μίαν κρεμάστραν. Δι’ εκάστην δε εν αυτώ κλίνην, ανά έν κωμοδίνον, έν κάθισμα, φιάλην, ποτήριον ύδατος και δοχείον νυκτός. Ξενοδοχεία στερούμενα ρέοντος ύδατος υποχρεούνται να έχωσιν εις έκαστον δωμάτιον νιπτήρα μετά λεκάνης και δοχείου ύδατος. 4.΄Εκαστον δωμάτιον να φωτίζεται δια λαμπτήρος εντάσεως τουλάχιστον τριών βατ κατά τετραγωνικόν μέτρον επιφανείας. 5.Να διαθέτη έν τουλάχιστον αποχωρητήριον ανά 12 κλίνας απαραιτήτως δε έν κατά πάτωμα, με πλήρεις υδραυλικάς εγκαταστάσεις καθαρισμού, λεκάνην εκ πορσελάνης και έδραν αυτομάτως ανυψουμένην. Άπαντα τα ανωτέρω έπιπλα και σκεύη ως και ο ρουχισμός πρέπει να είναι εντελώς καινουργή και αμεταχείριστα. 6.Απαγορεύεται η τοποθέτησις εις δωμάτιον περισσοτέρων κλινών, από τον επιτρεπόμενον αριθμόν εκ της χωρητικότητος του δωματίου. Οπωσδήποτε απαγορεύεται η τοποθέτησις εν τω αυτώ δωματίω πλειόνων των τριών κλινών, πλην των εξής περιπτώσεων: 1.Οσάκις ζητείται παρ’ οικογενείας η προσθήκη και ετέρας κλίνης. 2.Κατά τας υπό του Υφυπουργείου Τύπου και Τουρισμού χαρακτηριζομένας περιόδους συνοστισμού. ΄Αρθρ.6.-Αρμόδια όργανα δια την επίδοσιν των αδειών λειτουργίας εις τας επιχειρήσεις του προηγουμένου άρθρου είναι οι κατά τόπους σταθμοί Τουριστικής Αστυνομίας, όπου δε δεν υφίστανται τοιούτοι αι λοιπαί Αστυνομικαί Αρχαί. Η επίδοσις της αδείας γίνεται μετά προηγουμένην υπεύθυνον εξακρίβωσιν υπό της Τουρι-στικής Αστυνομίας ή όπου παρίσταται ανάγκη υπό της Αστυνομικής Αρχής του τόπου, ότι η τυχούσα αδείας επιχείρησις περιλαμΣελ. 197 Γενικοί νόμοι περί ξενοδοχείων-Επιπλ. δωματίων κλπ 18.Ζ.α.10 βάνει πάντα τα υπό του άρθρ.5 του παρόντος οριζομένα προσόντα. ΄Αρθρ.7.-Τα άρθρ.3 και 4 του από 20 Αυγ. 1932 Δ/τος περί αδείας προς οικοδόμησιν ή επέκτασιν ξενοδοχείου και άλλων σχετικών διατάξεων καταργούνται. 